УИЛЯМ ШЕКСПИР

СЛЕД ВСИЧКО ТУ СМЪРТТА ЖАДУВАМ АЗ…

СОНЕТ 66

Превод от английски: Александър Шурбанов, 1995

chitanka.info

След всичко туй смъртта жадувам аз:

видях честта родена в нищета,

нищожеството — с накит от елмаз

и верността — в неверните уста,

и почестите златни — в безразбор,

и момината чистота — на търг,

и славата — превърната в позор,

и силата — подбита от недъг,

и на изкуството езика — спрян,

и глупостта — в надзор над сръчността,

и простичката правда — с глас презрян,

и добротата — пленник на злостта.

От всичко туй да бягам съм готов,

но кой ще брани моята любов?

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги